WordPerfect

WordPerfect on tekstinkäsittelyohjelma. Sen käyttö oli suosituimmillaan 1980-luvun ja 1990-luvun vaihteessa, jolloin se oli tekstinkäsittelyn de facto -standardi.https://www.princeton.edu/~achaney/tmve/wiki100k/docs/WordPerfect.html 

Nykyisin WordPerfectia kehitetään Windows-käyttöjärjestelmälle, mutta se on ollut aiemmin saatavilla myös muun muassa DOS:lle, Amigalle, Macintoshille ja Linuxille sekä usealle minitietokoneelleWordPerfect 4.1 I B M/PC/XT/AT. By Satellite Software International, Inc .

WordPerfect 5.1 for DOS oli ohjelman suosituin versio, se sisälsi alas laskeutuvat valikot (nykyisten ohjelmien tapaan) ja mahdollisuuden tehdä taulukoita tekstin sekaan. 

WordPerfectin yleisimmät tiedostopäätteet ovat .wpd ja vanhemmissa versioissa .wp.

 Historia 
WordPerfect on kehitetty vuonna 1979 Data General -yhtiön tietokoneisiin ja sen kehitti yhtiö nimeltä Satellite Software International Inc. (SSI). DOS-ympäristöön Word Perfect julkaistiin vuonna 1982. Chronology of Personal Computer Software, November 1982 

WordPerfect-ohjelmisto on myyty myöhemmin kahteen kertaan uudelle omistajalle. WordPerfect Corporation myi sen vuonna 1994 Novellille, ja Novell edelleen Corelille vuonna 1996.

Versiot
WordPerfect ei ollut lähtöisin MS-DOSista, vaan Data Generalin minitietokoneelta ja ohjelma oli erittäin siirrettävä. Ohjelma julkaistiin mm. DEC OpenVMS:lle, OS/2:lle, NeXTSTEPille, Atari ST:lle ja Commodore Amiga:lle, Apple II ja IIGS:lle ja klassisella MacOS:lle. Viimeinen Mac-versio oli WordPerfect 3.5E. 
Amigalle on julkaistu WordPerfect 4.1. 

Viimeinen MS-DOS-versio on 6.2. 
Versiosta 6.0 lähtien julkaistiin graafinen versio Windowsille (Windowsin 3.x-versioista lähtien). 

WordPerfect 5.1 ja 6.0 julkaistiin myös PC-koneiden System V -Unixeille (esim. Xenix, jotka tukivat yhteistä iBCS2-rajapintaa.)
Corel WordPerfect 7 ja 8 (1998) julkaistiin seuraaville Unix-versioille: Digital Unix, IBM AIX, SunOS/Solaris (SPARC/x86), SCO Unix / SCO OpenServer, HP-UX (vain 8).https://archive.org/details/corel-word-perfect-7-for-unix-linux-7.0-1998-06-english-cd/disc2.jpg https://archive.org/details/corel-wpunix-8 

WordPerfect 6, 7 ja 8:stä julkaistiin natiivi Linux-porttaus. WordPerfect 7 ja 8:sta on myös graafinen ohjelma X Window Systemille. 
Corel julkaisi WP 8.0:sta myös henkilökohtaiseen käyttöön ilmaiseksi ladattavan Linux-version. Versio 8.1 toimitettiin ainoastaan Corel Linux OS:n mukana.https://tldp.org/FAQ/WordPerfect-Linux-FAQ/taxonomy.html 
Linuxille julkaistiin myös WordPerfect 9.0 osana WordPerfect Office 2000:ta. Tämä ei kuitenkaan ollut enää natiivi ohjelma, vaan toimi Wine-Windows-emulaattorin päällä.https://www.liquisearch.com/wordperfect/wordperfect_for_linux 
Corelin tehtyä lisenssisopimuksen Microsoftin kanssa ja Microsoftin investoitua yhtiöön sen koko Linux-tuotelinja lakkautettiin. 

WordPerfectin DOS-versiot eivät toimi enää Windows 10 tai 11 alla, mutta niitä voi ajaa DOSBox-emulaattorissa. Tekstinkäsittelyohjelmaa vielä käyttävät suosittelevat WordPerfect for Unixin ajamista Windows Subsystem for Linuxin alaisuudessa, jollei ole tarpeen käyttää terveydenhuollon saneluiden purkamisen tai oikeusistuimien istuntojen pöytäkirjojen kirjoittamiseen tarkoitettuja apuohjelmia DOS-versioille. Unix-versio 8c osaa avata version 6+-tiedostoja ja käyttää pitkiä tiedostonnimiä.http://www.columbia.edu/~em36/wpdos/index.html 

Googlen insinööri Tavis Ormandy on siirtänyt 386-Unixeilla julkaistut Lotus 1-2-3 ja Wordperfect 7 ja 8 -ohjelmat Linuxille 2022–2023. Tekstipohjainen Unix WordPerfect osaa myös näyttää bittikarttagrafiikkaa DEC VT200 ja VT320-yhteensopivilla päätteillä.https://www.theregister.com/2022/07/20/wordperfect_for_unix_for_linux/ https://github.com/taviso/wpunix 

 Suomessa 
Suomen oikeuslaitos käytti ohjelmiston DOS-versioita vielä 2000-vuosikymmenellä.The Challenge of Information Society: Application of Advanced Technologies in Civil Litigation and other Procedures. National Report of Finland. Sakari Laukkanen 10.3.2000. "- - the Tuomas-system which is integrated to the WordPerfect-word processing system". Web Archive 2016. Viitattu 26.3.2022.

 Lähteet 

 Aiheesta muualla 
 Virallinen sivusto

Luokka:Corelin ohjelmistot
Luokka:Tekstinkäsittelyohjelmat